El Registre públic concursal s'ha de portar sota la dependència del Ministeri de Justícia, i consta de quatre seccions:
a ) A la secció primera, d'edictes concursals, s'han d'inserir, ordenades per concursat i dates, les resolucions que calgui publicar segons el que preveu l'article 23 i en virtut d'un manament remès pel secretari Judicial.
b ) A la secció segona, de publicitat registral, s'han de fer constar, ordenades per concursat i dates, les resolucions registrals anotades o inscrites a tots els registres públics de persones referits a l'article 24.1, 2 i 3, incloses les que declarin concursats culpables i en virtut de certificacions remeses d'ofici per l'encarregat del registre una vegada practicat l'assentament corresponent.
c ) A la secció tercera, d'acords extrajudicials, s'ha de fer constar l'obertura de les negociacions per arribar a aquests acords, així com la seva finalització.
d ) A la secció quarta, d'administradors concursals i auxiliars delegats, s'han d'inscriure les persones físiques i jurídiques que compleixin els requisits que s'estableixin reglamentàriament per poder ser designats administradors concursals i hagin manifestat la seva voluntat d'exercir com a administradors concursals, amb indicació de l'administrador la designació seqüencial del qual correspongui en cada jutjat mercantil i en funció de la mida de cada concurs.
També s'han d'inscriure les resolucions per les quals es designin, inhabilitin o separin els administradors concursals, així com les resolucions en les quals es fixi o modifiqui la seva remuneració.
Quan un administrador concursal sigui separat en els termes de l'article 37, s'ha de procedir a la baixa cautelar de l'administrador concursal separat.
En el cas de persones físiques, cal indicar el nom, l'adreça professional, el correu electrònic, el número d'identificació fiscal i l'àmbit territorial en què es declara la disposició per exercir, i cal assenyalar totes les persones jurídiques inscrites a la secció quarta amb les que estigui relacionada.
Addicionalment, s'ha d'indicar l'experiència en tots els concursos previs, assenyalant la identitat del deutor, el sector d'activitat de la seva raó social i el tipus de procediment i la remuneració percebuda.
En el cas de les persones jurídiques, cal indicar el nom, el domicili social, la forma jurídica, el correu electrònic, l'adreça de cada oficina en la qual dugui a terme la seva activitat i l'àmbit territorial en el qual es declara la disposició per exercir.
També s'ha d'assenyalar el nom i l'adreça de cadascun dels socis i de qualsevol persona física inscrita a la secció quarta que presti els seus serveis per a la persona jurídica.
Així mateix, s'ha de consignar tota la informació sobre l'experiència en els concursos previs del paràgraf anterior, indicant la persona física encarregada de la direcció dels treballs i de la representació de la persona jurídica.
El Registre públic concursal es porta sota la dependència del Ministeri de Justícia i consta de tres seccions:
a ) A la secció primera, d'edictes concursals, s'hi insereixen ordenats per concursat i dates, les resolucions que s'hagin de publicar de conformitat amb el que preveu l'article 23 i en virtut del manament remès pel secretari judicial.
b ) A la secció segona, de publicitat registral, s'hi fan constar, ordenades per concursat i dates, les resolucions registrals anotades o inscrites en tots els registres públics de persones a què es refereix l'article 24.1, 2 i 3, incloses les que declarin concursats culpables o acordin la designació o inhabilitació dels administradors concursals i en virtut de certificacions remeses d'ofici per l'encarregat del Registre una vegada practicat l'assentament corresponent.
c ) A la secció tercera, d'acords extrajudicials, s'hi ha de fer constar l'obertura de les negociacions per arribar a aquests acords i la seva finalització.
El Registre públic concursal s'ha de portar sota la dependència del Ministeri de Justícia i ha de constar de dues seccions:
a ) En la secció primera, d'edictes concursals, s'hi han d'inserir, ordenades per concursat i dates, les resolucions que s'hagin de publicar conforme al que preveu l'article 23 i en virtut de manament tramès pel secretari judicial.
b ) En la secció segona, de publicitat registral, s'hi han de fer constar, ordenades per concursat i dates, les resolucions registrals anotades o inscrites en tots els registres públics de persones referits a l'article 24.1, 2 i 3, incloses les que declarin concursats culpables o acordin la designació o inhabilitació dels administradors concursals i en virtut de certificacions trameses d'ofici per l'encarregat del registre una vegada practicat el corresponent assentament.
El Registre públic concursal és accessible de manera gratuïta a Internet i publica totes les resolucions concursals que requereixin ser-ho de conformitat a les disposicions d'aquesta Llei.
També són objecte de publicació les resolucions dictades en procediments concursals que declarin concursats culpables i acordin la designació o inhabilitació dels administradors concursals, així com les altres resolucions concursals inscriptibles en el Registre mercantil.
Per reglament s'ha d'articular un procediment perquè el Ministeri de Justícia asseguri el registre públic de les resolucions dictades en procediments concursals en què es declarin concursats culpables i s'acordi la designació o inhabilitació dels administradors concursals, en els casos que preveu aquesta Llei.